cyanic-selkie/wikianc huggingface dataset:
Μαντώ (τραγουδίστρια)
Συνεργασίες
Η Μαντώ έχει συνεργαστεί με μερικούς απ' τους πιο καταξιωμένους συνθέτες και στιχουργούς, όπως οι Γιάννης Σπανός, Γιώργος Χατζηνάσιος, Μίμης Πλέσσας, Φοίβος, Αλέξης Παπαδημητρίου, Γιώργος Θεοφάνους, Στέφανος Κορκολής, Ανδρέας Λάμπρου, Τάκης Δαμάσχης (C︰Real), Κώστας Χαριτοδιπλωμένος, Δημήτρης Πανόπουλος, Ιφιγένεια Γιαννοπούλου, Ελένη Γιαννατσούλια, Εύη Δρούτσα, Ναταλία Γερμανού, Ηρώ Τριγώνη κ.ά..
Το 2000 στο δίσκο της "Σε άλλη διάσταση" ερμήνευσε με επιτυχία το C'est la vie του Γάλλου βετεράνου της ηλεκτρονικής μουσικής Jean-Michel Jarre. Ο Jarre ζητά να συνεργαστεί με τη Μαντώ στο Ηρώδειο.
Έχει επίσης εμφανιστεί σε μεγάλα νυχτερινά κέντρα δίπλα σε μεγάλα ονόματα της ελληνικής σκηνής. Αξιοσημείωτες οι συνεργασίες της με τους: Μιχάλη Ρακιντζή, Δημήτρη Μητροπάνο, Πασχάλη Τερζή, Χρήστο Νικολόπουλο, Πασχάλη Αρβανιτίδη, Δήμητρα Γαλάνη, Γιάννη Πουλόπουλο (ο οποίος σε κάθε τους κοινή εμφάνιση, την περίοδο της συνεργασίας τους, την προσφωνούσε ως την "καλύτερη τραγουδίστρια της γενιάς της") κ.ά..
Το Νοέμβριο του 2007, μετά από πολυετή απουσία από τα μεγάλα νυχτερινά κέντρα τις Αθήνας, εμφανίζεται στο "Athens on the rocks" με τον Πασχάλη και τη Σοφία Αρβανίτη. Στο πρόγραμμα συμμετέχουν η κόρη του Πασχάλη, Ζίνα Αρβανιτίδη, και ο πρωτοεμφανιζόμενος Γιώργος Παπαδόπουλος.
2008-2017
Τον Σεπτέμβρη του 2011 με την Polymusic κυκλοφορεί το Perfection. Το άλμπουμ κινείται σε πιο ροκ - ποπ ρυθμούς ενώ για δεύτερη φορά ξανά συνεργάζεται με τους Πήγασος. Ένα χρόνο μετά ολοκληρώνεται το συμβόλαιό της με την Polymusic.
Το 2012 δέχεται να συμμετάσχει στην επετειακή συναυλία του Φοίβου για τα 20 χρόνια του στην δισκογραφία, όπου και ξανά συναντιέται στην σκηνή με τον Αντώνη Ρέμο και τραγουδούν το Εμείς. Τον Νοέμβρη της ίδιας χρονιάς αρχίζει να εμφανίζεται σε έναν νέο χώρο, το Shamone, έναν ιδιαίτερο, ζεστό & φιλόξενο κλαμπ-μπαρ του Φώτη Σεργουλόπουλου στο Γκάζι, οι προγραμματισμένες εμφανίσεις της είχαν μεγάλη απήχηση στο κοινό, όπου και τελικά μετά από 3 παρατάσεις και 10 εμφανίσεις που εξαντλήθηκαν ολοκληρώνει την συνεργασία της στις 17 Φεβρουαρίου.
Λίγο πριν το 2010 ξεκινάει μια νέα διαφορετική συνεργασία με το ωδείο τέχνης Φακανά, ως δασκάλα φωνητικής διδασκαλίας.
Ένας από τους μαθητές της, ο 14χρονος τότε Στέλιος Λεγάκης, συμμετέχει στο σώου του ANT1 Ελλάδα έχεις ταλέντο όπου βγαίνει νικητής και την ευχαριστεί δημόσια σε αρκετές εκπομπές.
Το 2013 συμμετείχε στην ελληνική έκδοση του Your Face Sounds Familiar που προβλήθηκε από τον Αntenna, φτάνοντας μέχρι την 4η θέση στον τελικό που προβλήθηκε στις 30 Ιουνίου.
Τον Μάιο του 2014 μετά από πρόταση του ANT1 & της Δέσποινας Βανδή, συμμετείχε στον ημιτελικό του The Voice Of Greece ώς Special Coach για την Μαρία Έλενα Κυριάκου. Μαζί τραγούδησαν το Listen της Μπιγιονσέ όπου και ήταν ένα από τα Highlight της βραδιάς.
Τον Χειμώνα του 2014 Ιδρύει το C.M.T.A (Children Musical Theater Academy) την παιδική ακαδημία μουσικού θεάτρου, όπου στεγάζεται & φιλοξενείται στους χώρους του Ωδείου Τέχνης Φακανά, ενώ παράλληλα συνεχίζει την φωνητική διδασκαλία (Vocal Coach) αλλά και ορθοφωνία σε μαθητές και σε τραγουδιστές της νέας γενιάς.
Τον Μάιο του 2017 κυκλοφορεί το νέο της αγγλόφωνο άλμπουμ με τίτλο Bare bones.
Ντουέτα
Η Μαντώ στην καριέρα της έχει κάνει αρκετά ντουέτα με άλλους διάσημους συναδέλφους της. Αξιοσημείωτα είναι το Αδιόρθωτη αγάπη, ντουέτο με τον Δημήτρη Μητροπάνο, από το δίσκο της Ανήσυχο βλέμμα, το Εμείς με τον Αντώνη Ρέμο από τον πρώτο του δίσκο Αντώνης Ρέμος, το Έρωτας δηλητήριο με τον Πασχάλη Τερζή από το δίσκο της Προδοσία, το προαναφερθέν ντουέτο με τη Σερτάμπ Ερενέρ και το Μέχρι να σε συναντήσω ντουέτο με τον Κώστα Δόξα από το cd-single Λίγο λίγο.
Συνθέσεις
Η Μαντώ παίζει πιάνο, κιθάρα και κρουστά και σε κάποιους δίσκους της έχει γράψει η ίδια μουσική για τα τραγούδια της. Επίσης, δικά της τραγούδια έχει δώσει και σε άλλους ερμηνευτές, όπως ο Πασχάλης Τερζής και η Κατερίνα Κούκα. Έχει, ακόμη, υπογράψει τη σύνθεση του τραγουδιού Where you are της Αμερικανίδας τραγουδίστριας Jessica Simpson & της Mary Griffin το Without you.
Γιουροβίζιον
Στον Ελληνικό Τελικό που πραγματοποιείται το Φεβρουάριο του 2003 για την ανάδειξη του τραγουδιού που θα εκπροσωπήσει την Ελλάδα στο Διαγωνισμό της Eurovision, η Μαντώ κερδίζει το κοινό με την εκπληκτική ερμηνεία της στο γραμμένο από αυτή τραγούδι 'Never Let You Go', και έτσι παίρνει το εισιτήριο για τη Ρίγα της Λετονίας μαζί με τις ευχές όλης της Ελλάδας. Η Μαντώ είναι προετοιμασμένη να δώσει τον καλύτερό της εαυτό, αλλά και για κάθε αποτέλεσμα.
Λίγο πριν φύγει το Μάιο του 2003 για το διαγωνισμό της Eurovision, υπογράφει τριετές συμβόλαιο με την εταιρία Alpha Records και κυκλοφορεί το cd-single του «Never Let You Go» το οποίο γίνεται χρυσό.
Μετά από μια μικρή περιοδεία προώθησης του τραγουδιού της στις Αγγλία, Μάλτα, Κροατία και Κύπρο πηγαίνει στη Ρίγα για την εβδομάδα της Eurovision. Η συνέντευξη τύπου που δίνει κερδίζει τις εντυπώσεις ενώ οι ξένοι αναρωτιούνται αν είναι στη ζωντανή ερμηνεία τόσο καλή όσο λέγεται.
Η Μαντώ εμφανίζεται 17η στη σκηνή της Ρίγα με μια εντυπωσιακή μαύρη τουαλέτα, τον «διεθνή» ενορχηστρωτή και φίλο της Johnny Jam να παίζει ηλεκτρική κιθάρα αλλά και την αδερφή της Χρυσώ στα φωνητικά. Παρά την εξαιρετική ερμηνεία της, το τραγούδι βρέθηκε στην 17η θέση της τελικής βαθμολογικής κατάταξης.
Προσωπική ζωή
Η Μαντώ έχει δύο παιδιά, ένα αγόρι κι ένα κορίτσι. Λατρεύει τη φύση, τον αθλητισμό, το περπάτημα, της αρέσει πάρα πολύ η θάλασσα, ενώ είναι και εξαιρετική μαγείρισσα. Έχει ασχοληθεί με την ψυχολογία, τη διακόσμηση εσωτερικών χώρων, το αρχιτεκτονικό σχέδιο και τη διαιτολογία.
Κατηγορία:Ελληνίδες τραγουδίστριες Κατηγορία:Συμμετέχοντες στη Eurovision Κατηγορία:Ελληνίδες τραγουδίστριες ποπ
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα Κατηγορία:Διαγωνισμός Τραγουδιού Eurovision 2003 Κατηγορία:Κάρπαθος
Μαϊάμι Χιτ
Οι Μαϊάμι Χιτ (αγγλικά: Miami Heat) είναι ομάδα καλαθοσφαίρισης με έδρα το Μαϊάμι.
Το 2006 κέρδισαν το πρώτο τους πρωτάθλημα επικρατώντας των Ντάλας Μάβερικς με 4–2 νίκες στην σειρά των τελικών του ΝΒΑ αν και είχαν μειονέκτημα έδρας και το 2012 έχοντας πάλι μειονέκτημα έδρας, επικράτησαν των Οκλαχόμα Σίτι Θάντερ με 4–1 νίκες στους τελικούς και κατέκτησαν το δεύτερο πρωτάθλημα στην ιστορία τους. Το 2013 κατέκτησαν το τρίτο πρωτάθλημα επικρατώντας στους τελικούς με 4–3 των Σαν Αντόνιο Σπερς. Το ίδιο έτος, το περιοδικό Forbes αποτίμησε την αξία του συλλόγου στα 625 εκατομμύρια δολάρια, έκτη μεταξύ των ομάδων του NBA.
Ιστορία
Οι Μαιαμι Χιτ ιδρύθηκαν το 1988, κατά την διάρκεια της μεγάλης επέκτασης του ΝΒΑ. Η πρώτη τους παρουσία σε Πλει-οφ ήταν το 1992 όταν συνάντησαν στον πρώτο γύρο τους μετέπειτα πρωταθλητές Σικάγο Μπουλς από τους οποίους έχασαν με 3-0. Μέσα στην δεκαετία του 90 οι Χιτ πήραν σημαντικές εμπειρίες και προσέλαβαν για προπονητή τους τον Πατ Ράλι ο οποίος πέτυχε τον ερχομό στο Μαιαμι του σέντερ Αλόνζο Μούρνινγκ ο οποίος έγινε και σύμβολο για τους Χιτ.
Το 2003 επέλεξαν το Νο5 του Ντραφτ Ντουέιν Γουέιντ ο οποίος έχει εξελιχθεί σε ηγέτη της ομάδας από το Μαιαμι. Ένα χρόνο μετά τον πλαισίωσαν με τον επίσης μεγάλο αστέρα του ΝΒΑ Σακίλ Ο΄Νιλ καταφέρνοντας να κατακτήσουν το πρωτάθλημα του 2006 νικώντας τους Ντάλας Μάβερικς με 4-2 στην σειρά των τελικών σε μια σειρά που οι Χιτ βρέθηκαν πίσω με 2-0 και είχαν μειονέκτημα έδρας. Την σεζόν 2007-2008 πραγματοποίησαν μία από τις χειρότερες χρονιές τους τερματίζοντας με ρεκόρ 15-67 στην τελευταία θέση της Ανατολικής Περιφέρειας, ενώ τη σεζόν που πέρασε τερματίσανε στην πέμπτη θέση της Ανατολικής Περιφέρειας με ρεκόρ 44-38 χάνοντας όμως με 4-3 στη σειρά από τους Ατλάντα Χοκς στον πρώτο γύρο των Πλει-οφ. Την σεζόν 2010-2011 κατάφεραν να φτάσουν στους τελικούς του ΝΒΑ για δεύτερη φορά αποκλείοντας στη σειρά τους Φιλαδέλφεια 76ers, Μπόστον Σέλτικς, και Σικάγο Μπουλς. Σε μια επανάληψη των τελικών του 2006, το 2011 έχασαν από τους Ντάλας Μάβερικς με 4-2 ενώ αυτή την φορά είχαν πλεονέκτημα έδρας.
Το 2012 έφτασαν για τρίτη φορά στην ιστορία τους στους τελικούς του ΝΒΑ αποκλείοντας τους Νιού Γιορκ Νικς, Φιλαδέλφεια 76ers και στους τελικούς της περιφέρειας τους Μπόστον Σέλτικς με 4-3. Με τους Ντουέιν Γουέιντ, Κρις Μπος και ΛεΜπρόν Τζέιμς στην σύνθεσή τους, κατέκτησαν το δεύτερο πρωτάθλημα, νικώντας στους τελικούς την Οκλαχόμα Σίτι Θάντερ με 4-1 αν και είχαν μειονέκτημα έδρας. MVP των τελικών αναδείχθηκε ο ΛεΜπρόν Τζέιμς. Την σεζόν 2012–2013 τερμάτισαν πρώτοι στην κανονική περίοδο με ρεκόρ 66–16 νικών-ηττών (το καλύτερο στην ιστορία του συλλόγου) και επίσης έκαναν το δεύτερο μεγαλύτερο σερί συνεχόμενων νικών στην ιστορία του ΝΒΑ με 27 νίκες (μετά τους Λος Άντζελες Λέικερς με 33 νίκες). Στα πλέι-οφ απέκλεισαν στο πρώτο γύρο τους Μιλγουόκι Μπακς με 4–0, στους ημιτελικούς της περιφέρειας τους Σικάγο Μπουλς με 4–1 και στους τελικούς της περιφέρειας τους Ιντιάνα Πέισερς με 4–3 φτάνοντας για τρίτη συνεχόμενη χρονιά σε τελικούς ΝΒΑ και τέταρτη συνολικά στην ιστορία τους.
Στους τελικούς ξεκίνησαν με εντός έδρας ήττα απέναντι στους Σαν Αντόνιο Σπερς αλλά κατάφεραν να ανακτήσουν πάλι το πλεονέκτημα έδρας με νίκη εκτός έδρας στον τέταρτο αγώνα. Στον έκτο αγώνα ένα τρίποντο του Ρέι Άλλεν 5 δευτερόλεπτα πριν από την λήξη έστειλε το παιχνίδι στην παράταση όπου οι Χιτ επικράτησαν με 103–100. Η σειρά πήγε σε έβδομο αγώνα όπου οι Χιτ επικράτησαν με 95–88 με τον ΛεΜπρόν Τζέιμς να σημειώνει 37 πόντους και αναδείχθηκαν πρωταθλητές για δεύτερη συνεχόμενη χρονιά και τρίτη στην ιστορία τους με 4–3 συνολικά στις νίκες. Ο ΛεΜπρόν Τζέιμς κέρδισε για δεύτερη συνεχόμενη χρονιά το βραβείο MVP των τελικών και της κανονικής περιόδου.
Λογότυπα
Το λογότυπο της ομάδας έχει εξελιχθεί με το πέρασμα του χρόνου.
Ρόστερ
thumb|[[ΛεΜπρόν Τζέιμς και Ντουέιν Γουέιντ]]
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1988 Κατηγορία:Ιδρύσεις ομάδων καλαθοσφαίρισης το 1988
Αεροπορικές εταιρίες της Ρωσίας
Αεροπορικό έργο
Ο ακόλουθος κατάλογος αναφέρει τις αεροπορικές εταιρείες με αεροπορικό έργο (αλλά δεν έχουν άδεια για εμπορική μεταφορά επιβατών και φορτίου).
Διατραπεζική αγορά
Τι είναι η διατραπεζική αγορά
Ιδρύματα που εξυπηρετούν τη λιανική αγορά και έχουν πρόσβαση μέσα από μεσιτικές συμφωνίες σε μία ή περισσότερες τράπεζες που αναμειγνύονται, ονομάζονται forex dealers. Ο έμπορος ή διαπραγματευτής λαμβάνει την τρέχουσα τιμολόγηση για κάθε "ζευγάρι" από τις τράπεζες με τις οποίες έχουν σχέση. Η τιμή, που βλέπει ένας έμπορος, είναι η ίδια που βλέπουν και οι υπόλοιποι, επειδή όλοι έχουν πρόσβαση στη διατραπεζική αγορά. Στην πραγματικότητα, πολλοί διαπραγματευτές χρησιμοποιούν τις ίδιες κορυφαίες τράπεζες για να έχουν πρόσβαση στη διατραπεζική αγορά. Ένας forex dealer στέλνει τις τελικές αυτές τιμές μέσω των λιανικών εμπόρων στους καταναλωτές. Οι διαπραγματευτές, αποκομίζουν χρήματα μέσω των σπρεντ (spreads). Τo σπρεντ (περιθώριο) είναι η διαφορά επιτοκίου (της απόδοσης που προσφέρεται στους επενδυτές) μεταξύ των ομολόγων δύο διαφορετικών χωρών.
Τί είναι το forex
Το forex είναι:
Πώς δημιουργήθηκε
Η διατραπεζική αγορά αναπτύχθηκε στο Λονδίνο τη δεκαετία του 1960, ως μια αγορά στην οποία τράπεζες, που δεν είχαν συμψηφιστεί δάνειζαν ποσά η μία στην άλλη. Από τότε εξελίχθηκε σε μια τεράστια αγορά χρήματος, που χρησιμοποιείται από ολόκληρο το φάσμα των οικονομικών ιδρυμάτων με σκοπό τον αμφίδρομο δανεισμό(lending and borrowing). Τα ποσά που διακυβεύονται είναι αρκετά μεγάλα και δανείζονται ανασφάλιστα, σε πρόχειρους -θα λέγαμε όρους που δεν επιδέχονται ιδιαίτερη διαπραγμάτευση και απαιτούν αποπλήρωση σε σταθερές περιόδους. Η αγορά εξυπηρετείται πλέον από έναν μεγάλο αριθμό χρηματομεσίτων και χρησιμοποιείται από τράπεζες και άλλα οικονομικά ιδρύματα, με σκοπό να προσαρμόσουν τις short-run θέσεις ρευστότητάς τους ή για να αποκτήσουν ποσά προς δανεισμό.
Συνάλλαγμα
Είναι το χρηματικό μέσο που συνηθίζεται στη διεθνή πρακτική να χρησιμοποιείται για το διακανονισμό πληρωμών από και προς το εξωτερικό. Ικανοποιεί δηλαδή συναλλακτικές ανάγκες(αγοραπωλησίες αγαθών, υπηρεσιών, τίτλων) οικονομικών μονάδων που ανήκουν σε διαφορετικούς οικονομικούς και νομισματικούς χώρους(εθνικά κράτη. Ιστορικά το λεγόμενο συνάλλαγμα, είχε πάντα τη μορφή εθνικού νομίσματος, είτε υλικής(χρυσός,άργυρος), είτε πιστωτικής ή τραπεζικής (δολάριο,στερλίνα,μάρκο...) μορφής. Συναλλαγματική ενέργεια είναι ακριβώς η πράξη της χρησιμοποίησης ανταλλάγματος στο διακανονισμό μιας εμπορικής η χρηματοοικονομικής συναλλαγής. Συνεπάγεται πάντα το πέρασμα(αλλαγή) από δεδομένο χρηματικό μέσο(εθνικό νόμισμα) σε κάποιο άλλο που γίνεται αποδεκτό στη διεθνή πληρωμή(συνάλλαγμα). Με άλλα λόγια η συναλλαγματική ενέργεια είναι η αγοραπωλησία εθνικού νομίσματος έναντι συναλλάγματος.
Οι διεθνείς συναλλαγές και η χρηματοδότησή τους
Λέγεται συνήθως ότι το διεθνές εμπόριο διεξάγεται μεταξύ των κρατών(χωρών) που συμμετέχουν στο παγκόσμιο οικονομικό σύστημα. Η υπόθεση αυτή, που βρίσκεται στη βάση της θεωρίας του διεθνούς εμπορίου και αποτελεί χρήσιμο εργαλείο ανάλυσης, δεν είναι παρά κατά το ήμισυ σωστή. Είναι αλήθεια ότι οι διεθνείς συναλλαγές(εισαγωγές-εξαγωγές αγαθών,υπηρεσιών,τίτλων) έχουν σαν σημείο αναφοράς τα εθνικά κράτη, τα οποία αποτελούν τους δύο πόλους της συναλλαγής, όπως ακριβώς δύο οικονομικά υποκείμενα στο εσωτερικό μιας εθνικής οικονομίας. Οι εισαγωγές-εξαγωγές όμως γίνονται με πρωτοβουλία των εθνικών οικονομικών μονάδων, οι οποίες στρέφονται στο εξωτερικό προς ικανοποίηση των αναγκών τους. Αγοράζουν δηλαδή, ή πωλούν στο εξωτερικό αγαθά, υπηρεσίες και τίτλους που δεν μπορούν (ή και δεν επιθυμούν) να βρουν ή να διαθέσουν στην εσωτερική αγορά.
Κατηγορίες διεθνών συναλλαγών
Οι διεθνείς συναλλαγές χωρίζονται σε δύο μεγάλες κατηγορίες. Στις εμπορικές και στις χρηματοοικονομικές. Εμπορικές είναι οι διεθνείς συναλλαγές, αντικείμενο των οποίων αποτελούν οι αγοραπωλησίες εμπορευμάτων, οι εισαγωγές δηλαδή ξένων και οι εξαγωγές εγχώριων αγαθών και υπηρεσιών. Χρηματοοικονομικές είναι οι συναλλαγές, αντικείμενο των οποίων είναι η μεταφορά κεφαλαίων από και προς το εξωτερικό. Τα κεφάλαια αυτά δεν έρχονται να ολοκληρώσουν(να χρηματοδοτήσουν) μια διεθνή εμπορική συναλλαγή, αλλά ενδιαφέρονται πρώτιστα για την αύξηση της αποδοτικότητάς τους, ψάχνουν δηλαδή για το μεγαλύτερο δυνατό κέρδος, ταξιδεύοντας από χώρα σε χώρα. Δηλαδή οι χρηματοοικονομικές συναλλαγές αποτελούν τοποθετήσεις κεφαλαίων από και προς το εξωτερικό. Ανάλογα με τη διάρκειά τους διακρίνονται σε: Επιχειρήσεις που διεξάγουν συναλλαγές με το εξωτερικό, πληρώνουν ή δέχονται πληρωμές σε συνάλλαγμα. Η διακράτηση συναλλάγματος στα ταμεία τους περικλείει κινδύνους απώλειας αξίας(περίπτωση υποτίμησης διακρατούμενου νομίσματος). Η αποφυγή του κινδύνου, ή ακόμα αναζήτηση κερδών, αναγκάζει την επιχείρηση να προβαίνει στη διαφοροποίηση χαρτοφυλακίου της σε συνάλλαγμα, περνώντας από νόμισμα σε νόμισμα. Η αλλαγή της σύνθεσης του χαρτοφυλακίου συνεπάγεται μια σειρά συναλλαγματικών πράξεων. Οι κερδοσκοπικές κινήσεις κεφαλαίων στηρίζονται στην αρχή της αναζήτησης γρήγορων και υψηλών κερδών με τη μετακίνησή τους από χώρα σε χώρα και φυσικά από νόμισμα σε νόμισμα. Στη χρηματοδότηση κεφαλαίων που συνδέεται με τη χρηματοδότηση εμπορικής συναλλαγής εμπλέκονται συνήθως δύο και μόνο νομίσματα: της χώρας του εισαγωγέα και της χώρας του εξαγωγέα. Στη χρηματοοικονομική όμως συναλλαγή, μπορεί να εμπλακούν μια σειρά εθνικών νομισματων.
Χρηματοδότηση διεθνών συναλλαγών
Χρησιμοποιούμε το παράδειγμα ενός ταξιδιού για να κατανοήσουμε τη χρηματοδότηση διεθνούς συναλλαγής. Το πρώτο βήμα της πραγματοποίησης ενός ταξιδιού στο εξωτερικό ξεκινάει από το γκισέ μιας τράπεζας. Εκεί απευθυνόμαστε για να αλλάξουμε το επιθυμητό ποσό του συναλλάγματός μας με το αντίστοιχο ποσό σε ταξιδιωτικό συνάλλαγμα. Η συνηθισμένη αυτή πράξη περιγράφει με από τρόπο τη διαδικασία χρηματοδότησης μιας αγοράς, εισαγωγής υπηρεσιών. Η ίδια περίπου διαδικασία επαναλαμβάνεται και στην περίπτωση χρηματοδότησης εισαγωγής ή εξαγωγής εμπορευμάτων.
Οργάνωση και λειτουργία της αγοράς συναλλάγματος
Αγορά συναλλάγματος είναι ο τόπος όπου συγκεντρώνονται οι πωλητές και αγοραστές συναλλάγματος για να προβούν στην αλλαγή ποσοτήτων εθνικού νομίσματος έναντι κενού συναλλάγματος, ή ξένου συναλλάγματος έναντι εθνικού νομίσματος για τη χρηματοδότηση συναλλαγών τους με το εξωτερικό. Επειδή η χρηματοδότηση των αγοραπωλησιών από και προς το εξωτερικό, προϋποθέτει όπως είπαμε τη μεσολάβηση τραπεζών, λογικό είναι να περιμένει κανείς την παρουσία τους στην αγορά συναλλάγματος, στη θέση του πωλητή ή του αγοραστή ανάλογα με την περίπτωση. Στην ενδοτραπεζική ή διατραπεζική αγορά συναλλάγματος δεν συμμετέχουν παρά μόνο οι εμπορικές τράπεζες σαν αντιπρόσωποι και εκτελεστές των εντολών της πελατείας της. Στα πλαίσια όμως μιας οικονομίας δεν ενεργούν μόνο παραγωγικές μονάδες, οι οποίες αγοράζουν και πωλούν (στο εξωτερικό) αγαθά και υπηρεσίες, αλλά και οικονομικές μονάδες ή ιδιώτες που ειδικεύονται στι χρηματοοικονομικές πράξεις(εταιρίες επενδύσεων χαρτοφυλακίου,μεμονωμένοι επενδυτές κεφαλαίου στο εξωτερικό,κερδοσκόποι), η πρόσβαση των οποίων στην αγορά συναλλάγματος δεν μπορεί να αποκλεισθεί.Αυτοί ενεργούν στην ελεύθερη αγορά συναλλάγματος όχι με την προσωπική τους παρέμβαση, αλλά μέσω ειδικευμένων υπαλλήλων-χρηματιστών και dealers συναλλάγματος. Οι τράπεζες στις σχέσεις τους με τους πελάτες τους, εισαγωγείς-εξαγωγείς διεξάγουν καθημερινά εκατοντάδες μεμονωμένες ενέργειες αλλαγής εθνικού νομίσματος έναντι συναλλάγματος ή συναλλάγματος έναντι εθνικού νομίσματος. Για να φέρουν σε πέρας αυτές τις συναλλαγματικές ενέργειες είναι αναγκασμένες να διατηρούν στα αποθέματά τους μια ικανοποιητική ποσότητα συναλλάγματος και στα νομίσματα που κινούνται περισσότερο. Με το κλείσιμο των συναλλαγών στο τέλος της ημέρας οι τράπεζες διαπιστώνουν ότι είναι πλεονασματικές ή ελλειμματικές σε συνάλλαγμα. Θα πρέπει λοιπόν, στα πλαίσια της ορθολογικής διαχείρισης των συναλλαγματικών της αποθεμάτων, να διαθέσουν τις πλεονασματικές ποσότητες ξένου συναλλάγματος και να προμηθευτούν άλλες σε κάποιο νόμισμα που παρουσιάζονται ελλειμματικές. Την καθαρή πλεονασματική ή ελλειμματική τους θέση, διαπραγματεύονται με άλλες τράπεζες στη διατραπεζική αγορά συναλλάγματος, πράγμα που σημαίνει ότι ψάχνουν να βρουν ανάμεσα σε άλλες τράπεζες, εκείνη που θα ικανοποιήσει την προσφορά ή ζήτηση συναλλάγματος με αντάλλαγμα ποσότητες εθνικού νομίσματος. Λογικό είναι, οι διαπραγματεύσεις αυτές(προσφοράς-ζήτησης) ξένων έναντι εθνικών νομισμάτων να προσδιορίζουν και το λόγο μετατροπής του εθνικού νομίσματος σε ξένο νόμισμα, αυτό δηλαδή που λέμε τιμή συναλλάγματος. Η τελική τιμή συναλλάγματος, διαμορφώνεται με μια διαδικασία παρόμοια-με κάποιες μικρές παραλλαγές και στη διαπραγμάτευση των τιμών των μετοχών στο χρηματιστήριο αξιών. Οι διαπραγματεύσεις αρχίζουν με την εκφώνηση της πρώτης τιμής (εκκίνησης) από τον αρμόδιο υπάλληλο(fixer). Η πρώτη αυτή τιμή προσδιορίζεται, αφού ληφθούν υπόψη διάφοροι παράγοντες, όπως:
Φαίδρος (όνομα)
Φαίδρος (ΑΕ Φαῖδρος), ελληνικό αντρικό κύριο όνομα.
Διατραπεζική αγορά
Κατηγορίες επενδυτών σε συνάλλαγμα
Στις αγορές συναλλάγματος (όπως και στο χρηματιστήριο) εμφανίζονται διάφορες κατηγορίες οικονομικών υποκειμένων. Μια απλή κατάταξη είναι η παρακάτω: εμφανίζονται στην αγορά, κυρίως για να διαφυλάξουν την αξία του χαρτοφυλακίου τους στην επερχόμενη πτώση τιμών. Στόχος τους είναι η διαφοροποίηση, η αλλαγή δηλαδή της σύνθεσης του χαρτοφυλακίου τους με την πώληση των νομισμάτων που σημειώνουν-ή προβλέπεται να σημειώσουν, πτωτική εξέλιξη και την αγορά άλλων που έχουν-ή προβλέπεται να έχουν, ανοδική πορεία. Απώτερος στόχος τους είναι η επίτευξη της μέγιστης δυνατής απόδοσης απέναντι σε έναν δεδομένο κίνδυνο που δέχονται να αναλάβουν. που αντί να καταθέσουν σε τράπεζες για βραχύ χρονικό διάστημα, επιθυμούν να τα τοποθετήσουν σε νομίσματα ελπίζοντας σε μεγαλύτερο από, από τους αντίστοιχους τόκους(σε εθνικό νόμισμα) κέρδος. Εμφανίζονται στην αγορά κυρίως σαν αγοραστές. Δεν κρατούν όμως το συνάλλαγμά τους για μακρύ χρονικό διάστημα, αλλά το μεταπωλούν σε μεγαλύτερη τιμή στις επόμενες μέρες ή βδομάδες, κερδίζοντας τη διαφορά(στην περίπτωση φυσικά που ανέβει η τιμή τους, όπως το είχαν προβλέψει ή ελπίσει). ξεκινούν συνήθως από ακάλυπτη θέση (δε διαθέτουν ούτε συνάλλαγμα, ούτε το χρηματικό του αντάλλαγμα σε εθνικό νόμισμα). Ενεργούν βραχυχρόνια και στοχεύουν στα γρήγορα και υψηλά κέρδη. Εμφανίζονται κυρίως στην προθεσμιακή αγορά. εταιρίες επενδύσεων, ειδικοί χρηματοδοτικοί οργανισμοί, αμοιβαία κεφάλαια, οργανωμένες ομάδες επενδυτών(συνεταιρισμοί επενδυτών και επενδυτικές λέσχες-σύλλογοι), ασφαλιστικές εταιρίες κλπ, εμφανίζονται στις αγορές συναλλάγματος και στις ξένες χρηματαγορές για να επενδύουν σε αλλοδαπούς τίτλους, αλλά και σε ξένα νομίσματα. Γενικά συμπεριφέρονται όπως η πρώτη κατηγορία επενδυτών. Για όλες τις προηγούμενες κατηγορίες επενδυτών, σπουδαίο ρόλο παίζει η πρόβλεψη της εξέλιξης των τιμών, γιατί αυτή προσδιορίζει τη συγκεκριμένη θέση του πωλητη ή του αγοραστή συναλλάγματος. Οι θέσεις που παίρνονται κάθε φορά και οι ενέργειες που εκτελούνται, ονομάζονται στρατηγικές παιξίματος ή στρατηγικές επένδυσης στις αγορές συναλλάγματος.
Φαίδρος (όνομα)
Ετυμολογία
Το αρχαιοελληνικό όνομα Φαῖδρος προέρχεται από το επίθετο φαιδρός με αναβιβασμό του τόνου (όπως, λ.χ., Λεωχάρης < λεωχαρῆς, Πύρρος < πυρρός ή Αγάθη < αγαθή, Σέμνη < σεμνός κ.ά.). Σύμφωνα με τον Μπαμπινιώτη, το επίθετο φαιδρός < *gwhei-d-ro (με οδοντική προέκταση -d- και επίθημα -ro-) < Ι.Ε. *gwhei- «λαμπερός, φωτεινός». Επομένως, το όνομα Φαίδρος είναι σημασιολογικά παρεμφερές με ονόματα όπως Αγλαΐα, Ανουάρ, Εμβέρ, Ηλέκτρα, Κλάρα (Clara), Λούκιος / Λουκία, Ρωξάνη, Σβετλάνα κτλ.
Διατραπεζική αγορά
Απόδοση και κίνδυνος συναλλάγματος
Με τον όρο «τιμή συναλλάγματος» ορίσαμε την αξία των ξένων νομισμάτων εκφρασμένη σε εγχώριες νομισματικές μονάδες. Η διαδοχική αλλαγή των τιμών συναλλάγματος μέσα στο χρόνο είναι αυτό που ονομάζουμε «απόδοση συναλλάγματος». Έτσι ορίζουμε την παρακάτω σχέση:
Φαίδρος (όνομα)
Ετυμολογία
Στην αρχαιότητα το όνομα Φαῖδρος δεν ήταν ιδιαίτερα συχνό. Σύμφωνα με το Θετίμα, εμφανίζεται σε όλο το Lexicon of Greek Personal Names (LGPN) 96 φορές. (Γεωγραφική διασπορά: Βέροια, Κυρήνη, Βοιωτία, Βιθυνία, Αθήνα, Φθιώτις, Ιωνία, Ιλλυρία, Καρία, Μικρά Σκυθία, Κάλυμνος, Κως, Ρόδος, Πελοπόννησος, Αργολίδα, Αρκαδία, Τρωάδα.) Παράλληλος τύπος Φαῖτρος (2ος αι. μ.Χ., Προύσα).
Διατραπεζική αγορά
Απόδοση και κίνδυνος συναλλάγματος
PDM(t):PDM(t-1), PDM(t), PDM(t+1), PDM(t+2),...,PDM(t+n)
SLAM
Το Standoff Land Attack Missile ή SLAM είναι ένα κατευθυνόμενο βλήμα cruise της Boeing, που βάλλεται πέραν του ορίζοντα. Η ανάπτυξη του βλήματος άρχισε τη δεκαετία του 1970 για λογαριασμό του Αμερικανικού Ναυτικού.
Η τρέχουσα έκδοση SLAM-ER (expanded response), προορίζεται για την προσβολή στόχων ξηράς και πλοίων επιφανείας σε μεγάλες αποστάσεις (εμβέλεια 150+ ναυτικά μίλια), και βάλλεται από αεροσκάφη.
Αποτελεί συνδυασμό του βλήματος AGM-84 Harpoon, εξοπλισμένο με δέκτη/κεραία GPS και σύστημα αδρανειακής ναυτιλίας για την ενδιάμεση κατεύθυνση, τον ερευνητή IIR (Imaging Infra-Red) του βλήματος AGM-65D Maverick για την τερματική κατεύθυνση και τη ραδιοζεύξη δεδομένων (man in the loop datalink) της κατευθυνόμενης βόμβας AGM-62 Walleye.
Το κόστος πρόσκτησης ενός SLAM-ER είναι περίπου 720,000 δολάρια.
Εξωτερικοί σύνδεσμοι
Κατηγορία:Πύραυλοι αέρος-επιφανείας
Διατραπεζική αγορά
Απόδοση και κίνδυνος συναλλάγματος
που παριστά τη χρονολογική σειρά των τιμών (συναλλάγματος) του μάρκου σε δραχμές στη διάρκεια της περιόδου αναφοράς(n).
Ποιοι συμμετέχουν
Στη διατραπεζική αγορά, συμμετέχουν κυρίως οι μεγαλύτερες τράπεζες, όπως είναι η [Deutsche Bank], η UBS, η [Citibank], όμως άλλες τράπεζες, διεθνείς δημόσιοι οργανισμοί και hedge funds δημιουργούν μικρότερες δόσεις για τις επενδυτικές δραστηριότητες σε αυτό το μέσο συναλλαγών. Οι δραστηριότητες των hedge funds και των επενδυτικών τραπεζών, αν και πολύ σημαντικές είναι πολύ μικρότερες σε σχέση με τον όγκο των δραστηριοτήτων που ενεργοποιούνται από τις μεγαλύτερες, διεθνείς τράπεζες. Παρόλα αυτά, εφόσον οι φορείς αυτοί είναι ικανοί να αξιοποιήσουν πολύ υψηλότερα επίπεδα μόχλευσης, συγκριτικά με τις εμπορικές τράπεζες, μπορούν να παίξουν και σημαντικότερο ρόλο στην αγορά με το πέρασμα του χρόνου. Ο όγκος των εμπορικών συναλλαγών, που δραστηριοποιούνται από τους δημόσιους οργανισμούς δεν είναι ιδιαίτερα αξιόλογος σε σύγκριση με την κερδοσκοπική δραστηριότητα που δημιουργείται από τις κορυφαίες τράπεζες και τα κορυφαία οικονομικά ιδρύματα. Οι δραστηριότητες των μεσιτών στην αγορά συναλλάγματος και των πελατών τους, υπολογίζεται πως αποτελούν περίπου το 2% της συνολικής δραστηριότητας της διατραπεζικής αγοράς και διαρκώς αυξάνεται.
Διατραπεζικό επιτόκιο
Το επιτόκιο που χρησιμοποιείται στα βραχυπρόθεσμα δάνεια που πραγματοποιούνται μεταξύ των τραπεζών. Οι τράπεζες δανείζουν και δανείζονται χρήματα μέσω της διατραπεζικής αγοράς, με σκοπό να διαχειρίζονται τα επίπεδα ρευστότητας και να ανταποκρίνονται στις απαιτήσεις της αγοράς. Το επιτόκιο, εξαρτάται από τη διαθεσιμότητα χρημάτων στην αγορά, στα επικρατώντα επιτόκια και στους εκάστοτε όρους του συμβολαίου, όπως είναι η προθεσμία. Οι τράπεζες χρειάζεται να έχουν ένα επαρκές ποσό ρευστών κεφαλαίων, όπως μετρητά, έτσι ώστε να μπορούν να αντεπεξέλθουν σε τυχόν αναλήψεις των πελατών τους. Εάν μια τράπεζα δεν μπορεί να αντεπεξέλθει σε αυτές τις προϋποθέσεις, θα χρειαστεί να δανειστεί χρήματα στη διατραπεζική αγορά για να καλύψει τo έλλειμμα. Από την άλλη, μερικές τράπεζες έχουν πλεόνασμα ρευστού κεφαλαίου, επομένως δανείζουν από το πλεόνασμά τους σε άλλες τράπεζες μέσω της διατραπεζικής αγοράς και εισπράττουν τους τόκους. Υπάρχει ένα ευρύ φάσμα διατραπεζικών επιτοκίων, όπως το libor, το οποίο διαμορφώνεται καθημερινά από τα μέσα επιτόκια των δανείων που πραγματοποιούνται στη διατραπεζική αγορά του Λονδίνου.
Euribor
To euribor είναι το βασικό επιτόκιο του ευρώ στη διατραπεζική αγορά χρήματος. Δηλαδή είναι το επιτόκιο με το οποίο δανείζουν και δανείζονται μεταξύ τους τα πιστωτικά ιδρύματα. Η κάθε τράπεζα που λειτουργεί εντός ζώνης του ευρώ, είναι υποχρεωμένη να ανακοινώνει καθημερινά τα επιτόκια με τα οποία είναι διατεθειμένη να προσφέρει την πλεονάζουσα ρευστότητα, που διαθέτει στις άλλες τράπεζες και για διαφορετικές χρονικές διάρκειες, οι οποίες ξεκινούν από τη μία ημέρα, φτάνοντας τον έναν χρόνο. Ταυτοχρόνως ανακοινώνει για τις ίδιες χρονικές περιόδους, το επιτόκιο το οποίο είναι διατεθειμένη να καταβάλει στις άλλες τράπεζες προκειμένου να αντλήσει ρευστότητα εφόσον τη χρειαστεί. Ο μέσος όρος των επιτοκίων αυτών αποτελεί το επιτόκιο euribor για κάθε μία χρονική διάρκεια.
Σημειώσεις
1.: Για παράδειγμα, ένας επενδυτής που δανείζεται μετοχές από το κεφάλαιο ενός μεσίτη και τις πουλάει στην ανοιχτή αγορά(open market) κατέχει μια short-position. Ο επενδυτής πρέπει να επιστρέψει το δανειζόμενο κεφάλαιο, αγοράζοντάς το πάλι από την ανοιχτή αγορά. Αν η τιμή της μετοχής πέσει, ο επενδυτής την αγοράζει φθηνότερα, οπότε επιτυγχάνει κέρδος.
Παραπομπές
What is forex
Κατηγορία:Χρηματοοικονομικά
Φαίδρος (όνομα)
Ετυμολογία
Από το θέμα φαιδ- του επιθέτου φαιδρός προέρχεται και το αρχαιοελληνικό όνομα Φαίδων.
Ονομαστική εορτή
Στις 29 Νοεμβρίου, ημέρα κατά την οποία η Ορθόδοξη Εκκλησία τιμά τη μνήμη του μάρτυρος Φαιδρού. («Ο άγιος μάρτυς Φαίδρος, ρητίνης ζεούσης καταχεθείσης αυτώ, τελειούται».)
Παραπομπές
Κατηγορία:Ανδρικά ελληνικά ονόματα Κατηγορία:Αρχαία ελληνικά ονόματα Κατηγορία:Αγιωνύμια
Ρωξάνη Φέσσα
Η Ρωξάνη Φέσσα (Βομβάη, 1923 - 23/07/2007) υπήρξε Ελληνίδα βιβλιοθηκονόμος.
Βιογραφία
Γεννήθηκε στην Βομβάη το 1923 και ήταν απόφοιτος του Αρσακείου. Στον Β΄ Παγκόσμιο Πόλεμο, από το 1940 έως το 1942 εργάστηκε ως εθελόντρια στον Ερυθρό Στρατό και στην Κατοχή έλαβε μέρος στην Εθνική Αντίσταση. Το 1943-1945 παρακολούθησε μαθήματα στη Σχολή Καλών Τεχνών. Από το 1947 ως το 1953 εργάστηκε στη Βιβλιοθήκη του USIS όπου παράλληλα, εκπαιδεύτηκε στη βιβλιοθηκονομία από Αμερικανούς βιβλιοθηκονόμους. Το 1953-1954 εργάστηκε στη Βιβλιοθήκη Ιατρικής του Πανεπιστημίου της Γιούτα και το 1956-1960 ασχολήθηκε με την εικονογράφηση παιδικών βιβλίων. Το 1960-1961 ανέλαβε την ταξινόμηση των βιβλίων της βιβλιοθήκης του Εθνικού Κέντρου Κοινωνικών Ερευνών (Ε.Κ.Κ.Ε.) και το 1962 οργάνωσε τη βιβλιοθήκη του Ιδρύματος Ευγενίδου με την Κάρη Λίτσα και τη Μαίρη Ασημακοπούλου.
Η Ρωξάνη Φέσσα υπήρξε ιδρυτικό μέλος καθώς και πρόεδρος της Ένωσης Ελλήνων Βιβλιοθηκονόμων & Επιστημών Πληροφόρησης (Ε.Ε.Β.Ε.Π.), η οποία την τίμησε σε ειδική εκδήλωση μαζί με άλλους συναδέλφους στο Ινστιτούτο Γκαίτε στις 23 Νοεμβρίου το 2002, για το δημιουργικό της έργο και τη σημαντική της παρουσία στη Βιβλιοθηκονομία στην Ελλάδα. Πέθανε στις 23/07/2007. Εργάστηκε με επιμονή και συνέπεια προκειμένου να αναδείξει την επιστημονική ταυτότητα του επαγγέλματος του βιβλιοθηκονόμου σε μια εποχή που λίγοι γνώριζαν την ύπαρξή του.
Διοργανώσεις Ε.Π.Σ. Θεσσαλίας 2008–09
Για την περίοδο 2008–09, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.
Πρωτάθλημα
Η Α.Ε. Διμηνίου είχε πανηγυρίσει το πρωτάθλημα 2008-09 και την άνοδο στην Δ' Εθνική.
Α' Κατηγορία
* Ο Πρωτεσίλαος έχει -3 βαθμούς.
Β' Κατηγορία
* Ο Ερμής Νέας Ιωνίας αποσύρθηκε από το πρωτάθλημα.
** Ο Εθνικός έχει -2 βαθμούς.
Γ' Κατηγορία
* Ο ΓΑΣ Μαγνησίας αποβλήθηκε από το πρωτάθλημα και κατέλαβε την 12η θέση.
**** Ο Τοξότης Βόλου έχει -8 βαθμούς.
Πανελλήνιο πρωτάθλημα άρσης βαρών ανδρών
Το πανελλήνιο πρωτάθλημα ανδρών άρσης βαρών Ελλάδος, ξεκίνησε το 1964 από την Ελληνική ομοσπονδία Φιλάθλων Πάλης, στην οποία υπαγόταν το άθλημα από το 1935 (πρωτύτερα υπαγόταν στο ΣΕΓΑΣ). Το άθλημα της άρσης βαρών ανεξαρτητοποίθηκε το 1972, όταν και ιδρύθηκε η Ελληνική ομοσπονδία άρσης βαρών, η οποία διοργανώνει το πρωτάθλημα έκτοτε. Σημερινός πρωταθλητής είναι ο Π.Α.Ο.Κ..
Τρόπος διεξαγωγής
Οι άνδρες αθλητές χωρίζονται σε οκτώ κατηγορίες βάρους, τις εξής:
Αγωνίζονται στις δύο αναγνωρισμένες κινήσεις, το αρασέ και το επολέ ζετέ, οι οποίες πρέπει να γίνονται με τα δύο χέρια, με μέγιστο αριθμό προσπαθειών τις τρεις. Η τελική κατάταξη των αθλητών βγαίνει αθροιστικά, με βάση τα κιλά που κατάφεραν να σήκωσουν σε κάθε μία από τις δύο κινήσεις.
Σύστημα βαθμολόγησης
Για την ανάδειξη του πρωταθλητή συλλόγου, η ελληνική ομοσπονδία εφορμόζει το σύστημα βαθμολόγησης της Παγκόσμιας ομοσπονδίας:
Οι βαθμοί δίδονται και στις τρεις κατατάξεις που προκύπτουν με βάση:
Διασυλλογικό πρωτάθλημα
Το 1988 καθιερώθηκε το διασυλλογικό πρωτάθλημα. Οι σύλλογοι χωρίζονταν αρχικά σε ομίλους βορρά και νότου, και διεξάγονταν δύο προκριματικές φάσεις. Η τελική φάση ήταν πανελλήνιας συμμετοχής, και αναδείκνυε τον πρωταθλητή σύλλογο.
Το 1988 στην τελική φάση μετείχαν οι σύλλογοι Πανελλήνιος Γ.Σ., Ολυμπιακός Σ.Φ.Π., Α.Ο. Σερρών, Σπάρτακος Θεσσαλονίκης και Ολυμπιάδα Ασπροπύργου.
Το 1989 πρωταθλητής αναδείχθηκε ο Κύδων Χανίων με την κατάταξη της τελικής φάσης να έχει ως εξής: 1. Κύδων 95 βαθμούς, 2. ΧΑΝΘ 80 β., 3. Ανταγόρας Κω 75 β., 4. Απόλλων Καλαμαριάς 75 β., 5. Άτλας Καλλιθέας 71 β. .
Κατά το 1990 διεξήχθη το γ' διασυλλογικό πρωτάθλημα.
Το 1991 η διοργάνωση καταργήθηκε
Εξωτερικοί σύνδεσμοι
Κατηγορία:Πανελλήνιο Πρωτάθλημα Άρσης Βαρών Αρση βαρων ανδρων
Ούρο
thumb|right|150px|Δείγμα ούρων. Ως ούρα ορίζεται το σύνολο των ουσιών που αποβάλλονται από τους νεφρούς και διαμέσου των υπολοίπων οργάνων του ουροποιητικού συστήματος αποβάλλονται έξω από το σώμα.
Κατά τον κυτταρικό μεταβολισμό των ζώων προκύπτουν στην κυκλοφορία του αίματος πλεονάζουσες υδατοδιαλυτές χημικές ουσίες. Πολλές εξ αυτών είναι αζωτούχες, κάποιες μάλιστα τοξικές για τον οργανισμό. Αυτές οι ανεπιθύμητες ουσίες αποβάλλονται στα ούρα μέσω του ουροποιητικού συστήματος.
Φυσιολογία
Τα ούρα δημιουργούνται από διαδικασίες που συμβαίνουν στο ουροποιητικό σύστημα. Εν συντομία η ουροποίηση περιλαμβάνει την αρχική διήθηση όλων των πλεοναζόντων στο αίμα ουσιών (νερό, γλυκόζη, ηλεκτρολύτες,τοξίνες κ.α.), την επαναπορρόφηση κάποιων εξ' αυτών για τη διατήρηση της ισορροπίας των ηλεκτρολυτών στο σώμα και την απέκκριση του ούρου ή ούρηση.
Σύσταση
thumb|right|150px|Η χημική δομή της ουρίας. Τα ούρα είναι διάλυμα το οποίο αποτελείται από νερό (περίπου 95%), ουρία, ουρικό οξύ, κρεατινίνη, αμμωνία, οξαλικό οξύ, διάφορα άλατα (φωσφορικά, θειικά, χλωριούχα κ.α.) και άλλες οργανικές ή ανόργανες ουσίες, παραπροϊόντα του μεταβολισμού. Πολλοί παράγοντες επιδρούν στη σύσταση των ούρων, με κυριότερους την πρόσληψη νερού και τη σύσταση της τροφής. Όταν απομακρύνονται από τους νεφρούς, υπό φυσιολογικές συνθήκες, τα ούρα είναι στείρα, ενώ μπορεί να προστεθούν σε αυτά προσμίξεις βλέννας ή βακτηρίων μέχρι την έξοδο τους από τον οργανισμό. Το χρώμα τους ποικίλλει από διαφανές προς κίτρινο έως σκούρο φαιό, ενώ η οσμή τους είναι χαρακτηριστική για τα διάφορα είδη ζώων. Και οι δύο αυτές ιδιότητες αλλάζουν με τη σύσταση των ούρων. Η κλασική οσμή των ούρων προέρχεται από τη μετατροπή της ουρίας τους σε αμμωνία.
Το pH των ούρων είναι, γενικά, όξινο στα σαρκοφάγα ζώα και αλκαλικό στα φυτοφάγα ζώα. Αλλαγές στη διατροφή, περιβαλλοντικοί παράγοντες κ.α. μπορεί να μεταβάλλουν το pH τους. Τo φυσιολογικό pH των ούρων στον άνθρωπο είναι γύρω στο 6.
Η ποσότητα των ούρων ποικίλλει ευρέως ανάλογα με την κατάσταση ενυδάτωσης του οργανισμού, τη δραστηριότητά του, περιβαλλοντικούς παράγοντες, υγεία κ.α. Στον άνθρωπο η φυσιολογική ποσότητα είναι 1 με 2 λίτρα την ημέρα. Σημαντικά μεγαλύτερη ή μικρότερη ποσότητα σημαίνει παθολογική κατάσταση και ορίζεται ως πολυουρία και ολιγοουρία αντίστοιχα. Συχνοουρία είναι η αύξηση της συχνότητας ούρησης, ενώ κατά την ανουρία έχουμε έλλειψη της ούρησης. frame|Το [[Μάνεκεν Πις, Βρυξέλλες]]
Χρησιμότητα
Στον οργανισμό η βασική χρησιμότητα των ούρων είναι η αποβολή παραπροιόντων του μεταβολισμού του.
Στην ιστορία όμως του ανθρώπινου πολιτισμού τα ούρα έχουν χρησιμέψει:
Εξωτερικοί σύνδεσμοι
Ουρουρ Κατηγορία:Φυσιολογία ζώων Κατηγορία:Σωματικά υγρά
Ηλεκτρονιακή στιβάδα
μικρογραφία|Οι ηλεκτρονιακές στιβάδες με τα σύμβολά τους. Οι στιβάδες K και L εμφανίζονται συμπληρωμένες. Ηλεκτρονιακή στιβάδα ονομάζεται η περιοχή κίνησης ενός ηλεκτρονίου ενός ατόμου, που καθορίζεται από την ενέργεια με την οποία το ηλεκτρόνιο συμμετέχει δομικά στο άτομο, η οποία με τη σειρά της καθορίζει την απόσταση του ηλεκτρονίου από τον πυρήνα του ατόμου. Η στιβάδα είναι χαρακτηριστικό προσδιορισμού ενός ηλεκτρονίου και αντιστοιχεί στον κύριο κβαντικό αριθμό n.
Οι στιβάδες είναι στοιχείο της δομής του ατόμου. Το πλήθος των υποστιβάδων κάθε στιβάδας εξαρτάται από την ίδια τη στιβάδα. Μέχρι σήμερα έχουν εντοπιστεί εφτά στιβάδες οι οποίες ονομάζονται K, L, M, N, O, P, Q με αντίστοιχους κύριους κβαντικούς αριθμούς n=1, n=2, n=3, n=4, n=5, n=6, n=7 κατά σειρά από την εγγύτερη στην πιο απομακρυσμένη από τον πυρήνα στιβάδα. Κάθε στιβάδα χαρακτηρίζεται από μία μέση απόσταση από τον πυρήνα, έχει δηλαδή σχήμα σφαίρας με κέντρο τον πυρήνα. Ο ηλεκτρονιακός χημικός τύπος αναπαριστά τις στιβάδες με επίκεντρους στον πυρήνα κύκλους, πάνω στους οποίους αναπαριστώνται τα ηλεκτρόνια τα οποία έχει κάθε στιβάδα.
Η κάθε στιβάδα χωρίζεται σε υποστιβάδες. Όσο πιο απομακρυσμένη από τον πυρήνα είναι μία στιβάδα σε τόσο περισσότερες υποστιβάδες χωρίζεται.
Σε κάθε στιβάδα μπορούν να υπάρξουν συγκεκριμένος αριθμός ηλεκτρονίων ο οποίος ισούται με 2*n^{2}. Αν σε μια στιβάδα υπάρχει ο μέγιστος αριθμός ηλεκτρονίων, τότε αυτή λέγεται συμπληρωμένη.
Βιβλιογραφία
Κατηγορία:Ατομική φυσική Κατηγορία:Κβαντική μηχανική
Επίλεκτη κατηγορία ΣΤΟΚ 2020-21
Το Πρωτάθλημα της Επίλεκτης κατηγορίας ΣΤΟΚ 2020-21 ήταν η 6η έκδοση της Επίλεκτης κατηγορίας ΣΤΟΚ. Το πρωτάθλημα διακόπηκε προσωρινά μετά την 7η αγωνιστική λόγω των μέτρων για την αντιμετώπιση της πανδημίας κορωνοϊού στην Κύπρο. Ωστόσο, η διακοπή κράτησε πολλούς μήνες και έτσι τον Απρίλιο του 2021 αποφασίστηκε η οριστική διακοπή του. Δεν προβιβάστηκε ούτε υποβιβάστηκε καμία ομάδα.
Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2020-21 συμμετείχαν 16 ομάδες. Οι ομάδες θα αναμετριούνταν αναμεταξύ τους από δύο φορές, μία εντός και μία εκτός έδρας. Πρωταθλήτρια θα ανακηρυσσόταν η ομάδα που θα συγκέντρωνε τους περισσότερους βαθμούς. Οι πρώτες δύο ομάδες θα προβιβαζόντουσαν στην Γ΄ κατηγορία 2021–22 και οι τελευταίες έξι θα υποβιβαζόντουσαν. Οι διαβαθμιζόμενες ομάδες θα συνέχιζαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.
Αλλαγές σε σχέση με την περίοδο 2019-20
Ομάδες που προήχθησαν στην Γ΄ κατηγορία ποδοσφαίρου ανδρών Κύπρου 2020-21
Ομάδες που προήχθησαν από τα τοπικά πρωταθλήματα μετά από κλήρωση
Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.
Βαθμολογία
Η βαθμολογία του πρωταθλήματος την ημέρα της διακοπής:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής:
Διακοπή πρωταθλήματος
Τον Νοέμβριο του 2020, μετά την ολοκλήρωση της 7ης αγωνιστικής, το Υπουργείο Υγείας της Κύπρου εξέδωσε διάταγμα το οποίο απαγόρευε, μεταξύ άλλων, τη διεξαγωγή αγώνων στις επαρχίες Λεμεσού και Πάφου, ως ένα από τα μέτρα για αναχαίτιση της διασποράς του κορωνοϊού στη χώρα. Η ΣΤΟΚ αποφάσισε την αναστολή όλων των αγώνων της Επίλεκτης κατηγορίας έως τις 30 Νοεμβρίου 2021. Οι ομάδες δεν δικαιούνταν ούτε να προπονούνται. Η απαγόρευση συνέχισε για αρκετούς μήνες. Στις 6 Απριλίου 2021 η ΣΤΟΚ και η ΚΟΠ αποφάσισαν την οριστική διακοπή του πρωταθλήματος. Δεν προβιβάστηκε ούτε υποβιβάστηκε καμία ομάδα.
Δείτε επίσης
Κατηγορία:Επίλεκτη κατηγορία ΣΤΟΚ Κατηγορία:Εγχώρια ποδοσφαιρικά πρωταθλήματα 2020–2021
Groupe PSA
Η Groupe PSA ήταν γαλλικός πολυεθνικός όμιλος κατασκευής αυτοκινήτων και δικύκλων. Πριν συγχωνευτεί στον πολυεθνικό όμιλο κατασκευής αυτοκινήτων Stellantis, ο οποίος ιδρύθηκε τον Ιανουάριο του 2021, η PSA περιελάμβανε τις μάρκες Peugeot, Citroën, DS Automobiles, Opel και Vauxhall.
Ίδρυση
Τον Δεκέμβριο του 1974, η Peugeot SA εξαγόρασε ποσοστό 38,2% της Citroën. Στις 9 Απριλίου 1976 όμως, αύξησε το ποσοστό της στην εταιρεία, φτάνοντας στο 89,95% και δημιουργώντας τον Όμιλο «PSA» (όπου το ακρωνύμιο PSA σημαίνει Ρeugeot Société Anonyme – Πεζώ Ανώνυμη Εταιρεία), ενώ από το 1991 έως το 2016 ο όμιλος είχε μετονομαστεί σε «PSA Peugeot Citroën». Αφού η Citroën είχε ήδη αρκετά εξαιρετικά επιτυχημένα αυτοκίνητα στην αγορά (το 2CV, το Dyane, το Ami, το GS και το CX) και η οικονομική κατάσταση της Peugeot ήταν πάντα εξαιρετική (λόγω διαχρονικής προνοητικότητας), η συνένωση υπό την PSA ήταν κερδοφόρα στην περίοδο 1976 - 1979.
Επεκτάσεις
Η PSA στα τέλη του 1978 εξαγόρασε την Chrysler Ευρώπης (δηλαδή τις Rootes και Simca), καθώς η αμερικανική αυτοκινητοβιομηχανία πάσχιζε να επιβιώσει. Σε αντίθεση με τη Citroën, η Chrysler Europe δεν είχε σχέδια για νέα μοντέλα, ενώ τα εργοστάσια της εταιρείας ήταν εξαιρετικά αποδιοργανωμένα. Νέες επενδύσεις περιελάμβαναν τη δημιουργία μιας νέας φίρμας, βασισμένης στο σπορ αυτοκίνητο Talbot του 1950. Από τότε, ολόκληρη η παλέτα της Chrysler και Simca έγινε διαθέσιμη με το σήμα της Talbot μέχρι τη διακοπή του σήματος Talbot το 1986. Οι επενδύσεις αυτές, είχαν ως αποτέλεσμα μια περίοδο μεγάλων οικονομικών προβλημάτων για ολόκληρο τον όμιλο PSA, με διαρκώς αυξανόμενες ζημιές από το 1980 μέχρι το 1985. Ως αποτέλεσμα, το 1986 η PSA σταμάτησε εντελώς την παραγωγή αυτοκινήτων με το σήμα της Talbot, το οποίο όμως άντεξε 8 έτη ακόμα μέχρι το 1994 στο επαγγελματικό Talbot Express, όταν και καταργήθηκε οριστικά.
Το 2016, ο Όμιλος μετονομάστηκε επίσημα σε Groupe PSA. Στις αρχές του ίδιου έτους, ανακοίνωσε ότι αποφάσισε την επιστροφή της στη Βόρεια Αμερική, για πρώτη φορά από το 1991, με χρονικό στόχο έναρξης το 2026.
Στις 10 Φεβρουαρίου 2017, η PSA ανακοίνωσε την εξαγορά της ινδικής αυτοκινητοβιομηχανίας Hindustan Motors και ανακοίνωσε ότι ένα μέρος από το δίκτυο υποδομών της εταιρείας θα χρησιμοποιηθεί για την πώληση των μοντέλων της Peugeot και της Citroën στην Ινδία από το 2018. Ως αποτέλεσμα, η PSA έβαλε στόχο να επανέλθει στην Ινδία, μετά από απουσία άνω των 20 ετών, κάτι που τελικώς έλαβε χώρα ταυτόχρονα με τη συγχώνευσή της στον όμιλο Stellantis.
Επίσης, στις 14 Φεβρουαρίου 2017 η PSA ανακοίνωσε ότι ήταν σε προχωρημένες διαπραγματεύσεις για να εξαγοράσει την Opel και την Vauxhall Motors από την General Motors. Τελικώς, στις 5 Μαρτίου 2017 η PSA ανακοίνωσε επίσημα την εξαγορά της γερμανικής Opel και της βρετανικής Vauxhall. Η συμφωνία ύψους 2,2 δις ευρώ, η οποία ανακοινώθηκε από την PSA και τον όμιλο της General Motors, την προηγούμενη ιδιοκτήτρια των Opel και Vauxhall, κατέστησε την PSA τον δεύτερο μεγαλύτερο όμιλο αυτοκινήτων στην Ευρώπη (προηγουμένως ήταν ο τρίτος στη σειρά), πίσω από τον Όμιλο Volkswagen. Παράλληλα, ο Διευθύνων Σύμβουλος της PSA, Carlos Tavares, εξέφρασε την επιθυμία του για την Opel να της διατηρήσει και ενισχύσει τη γερμανική αισθητική της ταυτότητα, καθώς και ότι σκόπευε να εκμεταλλευτεί την εμπειρία της Opel στη γερμανική της τεχνογνωσία και μηχανοκίνητο αθλητισμό και να την εξάγει και σε άλλες αγορές όπου το ίματζ των γαλλικών αυτοκινήτων δεν θα ήταν επαρκώς ισχυρό για να έπειθε τους υποψήφιους αγοραστές. Επίσης, ανακοίνωσε ότι η Opel και η Vauxhall θα κέρδιζαν σε πρεστίζ εντός του Groupe PSA με διαφόρους τρόπους, μεταξύ των οποίων την εξαγωγή τους και εκτός Ευρώπης, για πρώτη φορά μετά από πολλές δεκαετίες.
Λίγο προηγουμένως, στις 11 Φεβρουαρίου 2017 ο Όμιλος PSA κατέληξε σε συμφωνία με την ινδική Hindustan Motors για την πώληση της εταιρείας Ambassador για 12 εκατομμύρια δολάρια στην PSA. Επίσης, στις 28 Ιανουαρίου 2018 ο Όμιλος PSA εξαγόρασε το πλειοψηφικό 56% της γαλλικής εταιρείας κατασκευής μικροσκοπικών αυτοκινήτων πόλης Aixam.
Οργάνωση της εταιρείας
Από την πρώτη στιγμή δημιουργίας του ομίλου, το 1976, οι δύο μάρκες διατήρησαν τα χωριστά δίκτυα πωλήσεων και μάρκετινγκ, πλην όμως επωφελήθηκαν από την χρήση κοινών μηχανικών μερών, καθώς και κοινών εγκαταστάσεων σχεδιασμού και παραγωγής. Η στρατηγική αυτή εφαρμόστηκε και στις νέες εταιρείες του ομίλου.
Από τη δεκαετία του 1990, η PSA ασχολήθηκε ιδιαίτερα και με την ανάπτυξη και αύξηση της παρουσίας και των πωλήσεων της σε αναπτυσσόμενες χώρες, όπως στη Νότια Αμερική, στο Ιράν και στην Κίνα.
Από το 1997 έως τον Ιανουάριο του 2007, πρόεδρος και διευθύνων σύμβουλος της PSA ήταν ο Jean-Martin Folz (Ζαν Μαρτέν Φολτς). Τον διαδέχθηκε ο πρώην πρόεδρος της Airbus Christian Streiff. Τελικώς ο Streiff απεχώρησε στις 29 Μαρτίου 2009, μία μέρα μετά την ανακοίνωση απωλειών για τον Όμιλο, για ολόκληρο το 2008. Αντικαταστάθηκε από τον Philippe Varin, πρώην executive του Corus Group.
Λογότυπο
Το λογότυπο της εταιρείας όπως είχε εξελιχθεί με το πέρασμα του χρόνου:
Συνεργασίες
Το 2002, ο όμιλος ίδρυσε μια νέα κοινοπραξία σε συνεργασία με την Toyota Motor Corporation για την εξέλιξη μιας σειράς αυτοκινήτων πόλης, τα οποία κατασκευάζονται σε εργοστάσιο στην Τσεχία. Η νέα κοινοπραξία ονομάστηκε TPCA (Toyota Peugeot Citroën Automobile) και ξεκίνησε να παράγει παράγει τα Citroën C1 πρώτης γενιάς και Peugeot 107 και από το 2014 έως το 2021 (όταν και έληξε η κοινοπραξία) τα Citroën C1 δεύτερης γενιάς και Peugeot 108.
Μια συνεργασία με τη BMW στα τέλη της δεκαετίας του 2000 είχε ως αποτέλεσμα μια νέα γενιά κινητήρων που αντικατέστησαν την οικογένεια κινητήρων TU της PSA.
Συγχώνευση με την FCA στη Stellantis
Στις 31 Οκτωβρίου 2019, με επίσημη δήλωσή τους, τα στελέχη των ομίλων PSA και Fiat Chrysler Automobiles (FCA) ανακοίνωσαν τη συγχώνευσή τους, δημιουργώντας έτσι την 4η μεγαλύτερη αυτοκινητοβιομηχανία παγκοσμίως. Όπως ανακοινώθηκε επίσημα, η PSA και η FCA αποτελούν πλέον μία εταιρεία. Η διαπραγμάτευση για τη συγχώνευσή τους είχε θετικό αποτέλεσμα και με αυτό τον τρόπο δημιουργείται μια νέα εταιρεία, στην οποία οι δύο όμιλοι θα κατέχουν ποσοστό από 50% έκαστος. Επίσης, ανακοινώθηκε τότε ότι καμία από τις εταιρείες του νέου ομίλου δεν θα κλείσει.
Η τελική συμφωνία συγχώνευσης του ομίλου PSA με τον όμιλο FCA υπεγράφη στις 18 Δεκεμβρίου 2019, από τους Διευθύνοντες Συμβούλους της PSA και της FCA, Carlos Tavares και Mike Manley αντίστοιχα.
Η δεσμευτική συμφωνία συγχώνευσης είναι ύψους 50 δισ. δολαρίων, ενώ οι δύο εταιρείες κατά την υπογραφή δεν είχαν ακόμα αποφασίσει το τελικό όνομα του νέου συνδυαστικού ομίλου. Πρακτικώς, η συγχώνευση ολοκληρώθηκε τον Ιανουάριο του 2021. Πριν από την ολοκλήρωση της συγχώνευσης, η κινεζική Dongfeng Motor Group (μέτοχος της PSA) μείωσε το μερίδιό της κατά 12,2% στην PSA και έτσι η κινέζικη εταιρεία κατέχει πλέον μόλις το 4,5% του νέου ομίλου. Τελικώς, στις 16 Ιουλίου 2020 και οι δύο εταιρείες αποφάσισαν από κοινού να ονομάσουν τον νέο όμιλο Stellantis.
Από τον Μάιο του 2021, η Stellantis είναι η έκτη μεγαλύτερη αυτοκινητοβιομηχανία παγκοσμίως (πίσω από τον όμιλο Volkswagen, την Toyota, την Renault – Nissan – Mitsubishi Alliance, την General Motors και την Hyundai Motor Group).
Ο πρώτος πρόεδρος του νέου ομίλου «Stellantis» έγινε ο John Elkann, πρόεδρος της FCA, ενώ πρώτος CEO (Chief Executive Officer), δηλαδή Διευθύνων Σύμβουλος, έγινε ο διευθύνων σύμβουλος της PSA, Carlos Tavares, του οποίου η αρχική θητεία είναι διάρκειας 5 ετών. Ο όμιλος «Stellantis» έχει την κεντρική έδρα του στο Άμστερνταμ της Ολλανδίας. Η εταιρεία είναι εισηγμένη στο χρηματιστήριο Μιλάνο Borsa Italiana, στο χρηματιστήριο του Παρισιού και στο Χρηματιστήριο της Νέας Υόρκης.
Άλλες επενδύσεις
Στην PSA ανήκε επίσης και η εταιρεία μεταφορών Gefco, όπως και η εταιρεία aftermarket ανταλλακτικών Motaquip, στο Ηνωμένο Βασίλειο.
Ανατολική Επαρχία (Ζάμπια)
Η Ανατολική Επαρχία (αγγλικά: Eastern Province) είναι μια από τις 9 επαρχίες της Ζάμπιας. Πρωτεύουσα είναι η Τσιπάτα. Έχει πληθυσμό 1.306.873 κατοίκων (απογραφή 2000), περίπου το 13 % του συνολικού πληθυσμού της Ζάμπιας. Έχει έκταση 69.106 τ.χλμ.. Βρίσκεται ανατολικά της Ζάμπιας, εξ ου και το όνομα. Βρίσκεται ανάμεσα στον Ποταμό Λουάνγκουα και τα σύνορα με το Μαλάουι.
Η Ανατολική Επαρχία διαιρείται σε 8 συνοικίες: Τσαντίζα, Τσάμα, Τσιπίτα, Κατέτε, Λουντάζι, Μάμπουε, Νίμπα και Πετώκε.